# data[].attributes.headline
Unha imaxe de Claudia Fdez. Barreiros para iniciar este ano

# data[].attributes.subject
Unha imaxe de Claudia Fdez. Barreiros para iniciar este ano

# data[].attributes.headline
Empezamos esta segunda parte do curso con boa música!

# data[].attributes.subject
Empezamos esta segunda parte do curso con boa música!

# data[].attributes.attachment_link.title
Tanxugueiras - TERRA (Lyric Video Oficial)

# data[].attributes.headline
Parafraseando a Golpes Bajos... Malos tempos...

# data[].attributes.subject
Parafraseando a Golpes Bajos... Malos tempos...

# data[].attributes.attachment_link.readable_text
A produción editorial en lingua galega segue a ser menor da que se publica en castelán segundo os datos facilitados esta segunda feira polo Instituto Nacional de Estatística (INE). Segundo este organismo, Galiza editou un total de 2.213 títulos no ano 2019, un 3,4% da produción total do Estado español e rexistra, á súa vez, un incremento do 10,8% respecto dos datos rexistrados no exercicio anterior.

Este incremento non veu acompañado dunha maior saída ao mercado de publicacións en galego. Un 47,5% das publicacións saen ao público en castelán, mentres que un 40,4% dos títulos na Galiza editáronse en lingua galega, uns 1.048, que á súa vez representa o 1,6% das obras e publicacións de todo o Estado. En número de publicacións están por diante da Galiza a Comunidade de Madrid, Catalunya, Andalucía e o País Valencià.

Edicións bilingües

Outros 130 títulos editáronse en galego e castelán, dentro das pezas impulsadas en dúas ou máis idiomas, un 0,3% en catalán e un 3,8% noutras linguas.

Do total de títulos editados no idioma propio da Galiza, a práctica totalidade editouse no país (o 85,2%), aínda que destaca o 9,4% na Comunidade de Madrid e o 2,7% en Catalunya editado nesta lingua.

Domina a literatura, a historia e a crítica literaria

A maioría destes títulos editáronse nas comarcas da Coruña e Pontevedra, en concreto uns 1.300 e 724, respectivamente, seguidas das de Ourense con 96 e das Lugo con 93.

Un total de 1.814 destas publicacións tratáronse de libros e 399 folletos. Por temas e categorías, unhas 1.060 correspondíanse con obras de literatura, historia ou crítica literaria, 299 de ciencias sociais, 265 de xeografía e historia e 232 sobre artes, entre outros, mentres que 329 tratáronse de publicacións oficiais e 321 de publicacións infantís e xuvenís.

# data[].attributes.attachment_link.title
O castelán domina o panorama editorial galego

# data[].attributes.attachment_link.description
A produción editorial en lingua galega segue a ser menor da que se publica en castelán segundo os datos facilitados esta segunda feira polo Instituto Nacional de Estatística (INE). Segundo este organismo, Galiza editou un total de 2.213 títulos no ano 2019, un 3,4% da produción total do Estado español e rexistra, á súa vez, un incremento do 10,8% respecto dos datos rexistrados no exercicio anterior.

# data[].attributes.headline
Achegándonos ao autor das Letras Galegas 22

# data[].attributes.subject
Achegándonos ao autor das Letras Galegas 22

# data[].attributes.attachment_link.readable_text
A Editorial Galaxia anunciou para o primeiro trimestre deste ano unha serie de novidades e títulos moi diversos, unha parte deles marcados polo homenaxeado este ano no Día das Letras Galegas, Florencio Delgado Gurriarán. Del reeditarán as obras Bebedeira, Galicia infinda ou O soño do guieiro.

Tamén, para esta ocasión, quixeron afondar no coñecemento deste autor a través dun traballo de Xesús Alonso Montero, quen se achega á súa vida nun volume que contará, tamén, cunha antoloxía da súa obra. Ao tempo, Galaxia recupera o libro de Ricardo Gurriarán, Vida e obra dun poeta valdeorrés, republicano e galeguista, publicado en 1999.

Novas coleccións e traducións

Co novo ano, a Editorial Galaxia dará ao prelo dúas novas coleccións. Unha centrada na Ficción Científica e que nace co libro A soidade selénica de Juan Parcero. A outra, será unha saga de novelas xuvenís protagonizadas por Curros Enríquez e Sherlock Holmes da autoría de Marcos Calveiro. O primeiro título será, Curros & Homes no Misterio do Kapital.

A tradución de grandes clásicos vai ocupar boa parte do esforzo editorial de Galaxia neste primeiro trimestre. Así, recuperan, nunha edición ilustrada en gran formato, Bambi, de Felix Saltén. Verán tamén a luz O doutor Zhivago, de Boris Pasternak, entre outros títulos.

Para a cativada, a ilustradora Blanca Millán porá cores á historia de Manuel Curros Enríquez, Aí vén o maio.

Publicación de premios

No inicio de ano, Xesús Rábade Paredes publicará as súas memorias baixo o título A luz co tempo de dentro. Ademais, como xa é tradición, porán nas librarías do país algúns dos grandes premios literarios do país. É o caso do Premio Blanco Amor 2021, Aquí comeza o mar, de Blanca Riestra, unha obra que combina xéneros como a literatura de autoficción e o xornalismo.

O Premio Vidal Bolaño, que cae este ano en mans de Edgar Costas Sanmartín pola súa obra Casa de feras, unha historia que destaca pola súa orixinalida de no tratamento dramatúrxico do xénero da fábula.

En poesía, Antese, de Arancha Nogueira, libro gañador do Premio Victoriano Taibo, un poemario baseado nun diálogo interxeracional.

# data[].attributes.attachment_link.title
Galaxia reedita obra de Florencio Delgado Gurriarán

# data[].attributes.attachment_link.description
A Editorial Galaxia anunciou para o primeiro trimestre deste ano unha serie de novidades e títulos moi diversos, unha parte deles marcados polo homenaxeado este ano no Día das Letras Galegas, Florencio Delgado Gurriarán . Del reeditarán as obras Bebedeira, Galicia infinda ou O soño do guieiro.

# data[].attributes.attachment_link.description
Están no refacho musical as cantareiras galegas Tanxugueiras, bon, pois este nome seica lles ven dun microtopónimo de Fumaces, do concello d...

# data[].attributes.attachment_link.title
Wordle Galego - Un xogo de palabras diario

# data[].attributes.attachment_link.description
Adiviña a palabra oculta en 6 intentos. Unha nova palabra cada día.

# data[].attributes.attachment_link.readable_text
, o filme dirixido pola cineasta Margarita Ledo Andión e producido por Nós, Produtora Cinematográfica Galega, continúa a súa andaina agora nas plataformas dixitais. A partir do 4 de febreiro estará dispoñibel na plataforma dixital Filmin, segundo informan desde a produtora.

"Seguiremos en diferentes salas e festivais da man da distribuídora L´Atalante", aseguran nun comunicado que fixo chegar Nós, "mais agora tamén poderá verse desde as nosas casas en Versión Orixinal Galega (VOG) subtitulada desde a plataforma Filmin", engaden.

Esta nova confirma a boa acollida que está a ter o proxecto no mercado cinematográfico e tamén no de contidos por internet.

"Desde a produtora non podemos estar máis ledos coa nova e animamos a quen non chegou a tempo ao cine aproveite agora" indican.

Un traballo coroado polo éxito nas carteleiras

, filme de non ficción que recibiu o premio á mellor dirección española no prestixioso Festival de Sevilla ou o Mestre Mateo ao mellor documental, estivo catro semanas seguidas nas carteleiras dos cinemas.

Tamén foi quen de proxectarse en festivais de latinoamérica, o festival de Toulouse ou de inaugurar a terceira edición do 'Ciclo de Cinema Galego-Portugués Mulleres, Patrimonios, Sociedade' da localidade portuguesa de Arcos de Valdevez. Ademais, percorreu toda a península e viaxou ao Reino Unido.

Filmin é unha das plataformas dixitais que máis están apostando polos filmes en galego. En xullo de 2021 incorporou Reboiras. Acción e corazón, do director Alberte Mera, e xa tiña no seu catálogo obras como Trinta Lumes, de Diana Toucedo, Eroski Paraíso, de Jorge Coira e Xesús Ron, ou Dhogs, de Andrés Goteira.

# data[].attributes.attachment_link.title
Nación estrearase en lingua galega na plataforma dixital Filmin

# data[].attributes.attachment_link.description
o filme dirixido pola cineasta Margarita Ledo Andión e producido por Nós, Produtora Cinematográfica Galega, continúa a súa andaina agora nas plataformas dixitais. A partir do 4 de febreiro estará dispoñibel na plataforma dixital Filmin, segundo informan desde a produtora.

# data[].attributes.headline
TANXUGUEIRAS e a semifinal, na crónica de Nòs

# data[].attributes.subject
TANXUGUEIRAS e a semifinal, na crónica de Nòs

# data[].attributes.attachment_link.readable_text
Os marcos mentais asoman axiña. Xusto antes de dar paso á actuación de Tanxugueiras na semifinal do Festival de Benidorm, os presentadores fixeron referencia a que Bélxica enviara a Eurovisión cancións en "idiomas inventados". O marco mental asomou por debaixo do micro, e ese marco mental puña a mesma altura os idiomas inventados e o galego. Dá igual que lembremos que entre eses presentadores estaba un antigo -e fugaz- ministro de Cultura: en realidade, todas esas "alegres e frescas" presentacións están perfectamente guionizadas, por moito que os que dirixen a gala intenten -con escaso éxito, a verdade- simular que están improvisando.

A sombra do amaño pairou sobre unha semifinal na que o criterio do xurado "especializado" se situou a unha distancia sideral do voto do público. Malia obteren a puntuación máis alta no voto popular -recollido a través de chamadas telefónicas e de SMS- e a segunda maior no voto demoscópico -tomado con base nunha enquisa realizada previamente- o voto do xurado "especializado" relegou as Tanxugueiras á quinta posición. A decisión provocou os apupos do público presente na gala, feito que aproveitou o antigo ministro de Cultura para facer unha apoloxía dos dereitos de propiedade intelectual: "Se nos gusta a música o que temos que facer é apoiar o noso grupo, ir aos seus concertos e comprar os seus discos". Antes non se lle ocorrera defender os dereitos das linguas do Estado. En realidade, que haxa diverxencia entre o criterio do xurado e o do público non é unha novidade.

En 2017, o xurado decidiu que a mellor proposta para Eurovisión era Manel Navarro, malia que a maioría dos eurofans eran partidarios da cantante Mireia. Navarro rematou facéndose célebre por desafinar manifestamente e quedar na última posición do certame.

Mesmo a posibilidade dun amaño tampouco resulta novidoso: os rumores sobre a compra de votos e as interferencias da industria discográfica salpicaron en máis dunha ocasión este concurso. O que está en disputa é a causa dese amaño. Todo resultaría moito máis fácil se nos explicasen que existen intereses económicos ocultos que impoñen unha determinada candidatura.

Sería un negocio sucio, pero estamos afeitos ás corruptelas. Mais está esa cuestión dos marcos mentais que asomaron na gala. Uns marcos mentais que indican que os guionistas que escribiron o libreto e os presentadores que aceptaron reproducir un diálogo lamentábel pretendían, talvez, trasladar unha idea ao público. Pretendían, quizais, instalar ese marco mental no que calquera lingua distinta daquela que supostamente "nos une" sexa irremediabelmente asociada cunha invención. E iso non deixa de ser un insultante desprezo.

Unha realización que prexudicou o resultado final

Ademais das queixas pola decisión do xurado, moitas das críticas dos afeccionados ao certame eurovisivo dirixíronse á realización de TVE durante a actuación das Tanxugueiras. A realización de cada unha das actuacións, en principio, páctase con cada un dos equipos das diferentes candidaturas. Non obstante, a última palabra sempre a teñen os realizadores de TVE, que deciden durante o directo que plano se mostra en pantalla.

Durante a actuación das Tanxugueiras, moitos dos pormenores do espectáculo permaneceron ocultos aos espectadores que seguiron a gala a través da televisión. Por exemplo, a letra de "Terra" , coa que participaron no certame, repite a frase "non hai fronteiras" nas diferentes linguas do Estado, mais durante a actuación tamén se mostraba en lingua de signos, un detalle que quedou fóra das cámaras.

As imaxes de fondo, que pretendían render homenaxe ás mulleres do rural, tampouco se puideron ver durante a retransmisión da gala, privando a audiencia dun elemento fundamental do espectáculo. O son tampouco foi un dos acertos da televisión pública: ademais de ter unha calidade bastante máis cativa que o de outras actuacións da mesma gala, non permitiu escoitar o aturuxo da peza e mantivo a música nun segundo plano que empobrecía a escoita.

A disparidade entre o directo e a realización afectou o espectáculo

Jasper, colaborador do Sermos Galiza, cre que "a realización non se corresponde coa actuación que se puido ver en directo, e honestamente creo que prexudicou ao que viron as audiencias de televisión".

Detalles moi pensados para o espectáculo como a maquillaxe das cantantes apenas puideron apreciarse. "É incomprensíbel que non houbese primeiros planos nunha actuación de case cinco minutos", declara o vocalista de Nao. "Mais tampouco houbo seguimento do baile das cantantes, do momento en que Olaia se separa do trío e sobe ao alto do escenario... As cámaras parecían querer seguir os bailaríns aínda que fose mostrándoos nos momentos en que se cruzaban con elas, dando unha impresión falsa sobre unha coreografía que levaban moi estudada". Erros de planificación e realización que, porén, non foron apreciados noutras actuacións da mesma gala.

# data[].attributes.attachment_link.title
TVE despreza as linguas do Estado comparándoas cun "idioma inventado"

# data[].attributes.attachment_link.description
Os marcos mentais asoman axiña. Xusto antes de dar paso á actuación de Tanxugueiras na semifinal do Festival de Benidorm, os presentadores fixeron referencia a que Bélxica enviara a Eurovisión cancións en "idiomas inventados". O marco mental asomou por debaixo do micro, e ese marco mental puña a mesma altura os idiomas inventados e o galego.